A kurzus kódja: BBN-FIL-402.114 BMA-FILD-402.114	
A kurzus megnevezése: Szent Ágoston: Isten városáról	
A kurzus megnevezése angolul: Augustine’s City of God	
A kurzus előadója: Bene László - Borbély Gábor	
A kurzus helye és ideje: Múzeum krt. 4/i alagsor -104, péntek,16:00-17:30	

A kurzus előfeltétele(i):	
A jegyszerzés módja(i): kiselőadások az oktatókkal egyeztetett témáról	
Követelmények: rendszeres részvétel az órán	

A kurzus leírása:

Az Isten városáról Ágoston legnagyobb hatású írása. A könyvet Róma 410-es elfoglalását követően kezdte írni, és mintegy másfél évtizeden át dolgozott rajta. Az átfogó munka döntő szerepet játszott a későbbi keresztény Nyugat kultúrájában és kitűnően reprezentálja Ágoston gondolkodásának legfontosabb irányait: filozófia, racionális teológia, történelemelmélet, politikaelmélet, ismeretfilozófia, kozmológia és Szentírásmagyarázat kapcsolódik össze sajátos egységgé a mű alapvetően apologetikus célja megvalósítása érdekében. 

A szeminárium keretében a hallgatók aktív közreműködésével áttekintjük a teljes művet, fölvázoljuk a struktúráját, a legfontosabb témáit, a filozófiai, teológiai, politikai, társadalom- és vallástörténeti hátterét, és alaposabb elemzését adjuk néhány kiemelt problémának.

Irodalom:

Szent Ágoston, Isten városáról, I-IV., Budapest: Kairosz Kiadó, 2005-2009. Ford. Földváry Antal.

S.	Aurelii Augustini Episcopi De Civitate Dei Libri XXII., rec. B. Dombart, Leipzig: Teubner, 1877.
T.	
további latin szövegkiadások: Patrologia Latina 41, Corpus Scriptorum Ecclesiasticorum Latinorum, 40 (Vienna: Tempsky, 1865–), Corpus Christianorum, Series Latina, 47-48, (Turnhout: Brepolis, 1953–)